CELEX: 62015CN0070
Language: hr
Date: 2015-02-17 00:00:00
Title: Predmet C-70/15: Zahtjev za prethodnu odluku koji je 17. veljače 2015. uputio Sąd Najwyższy (Poljska) – Emmanuel Lebek protiv Janusza Domina

26.5.2015   
            
            
               HR
            
            
               Službeni list Europske unije
            
            
               C 171/13
            
         Zahtjev za prethodnu odluku koji je 17. veljače 2015. uputio Sąd Najwyższy (Poljska) – Emmanuel Lebek protiv Janusza Domina
   (Predmet C-70/15)
   (2015/C 171/15)
   Jezik postupka: poljski
   
      Sud koji je uputio zahtjev
   
   Sąd Najwyższy
   
      Stranke glavnog postupka
   
   
      Žalitelj u kasacijskom postupku: Emmanuel Lebek
   
      Druga stranka u kasacijskom postupku: Janusz Domino
   
      Prethodna pitanja
   
   
               1.
            
            
               Treba li članak 34. točku 2. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (1) tumačiti tako da tamo navedena mogućnost ulaganja pravnog lijeka obuhvaća i slučaj da odgovarajući pravni lijek može biti uložen unutar roka koji je određen u nacionalnom pravu kao i slučaj kada je taj rok već istekao, ali je postavljen zahtjev za povrat u prijašnje stanje i potom – nakon što je udovoljeno tom zahtjevu – može biti uložen odgovarajući pravni lijek?
            
         
               2.
            
            
               Treba li članak 19. stavak 4. Uredbe (EZ) br. 1393/2007 Europskog parlamenta i Vijeća od 13. studenoga 2007. o dostavi, u državama članicama, sudskih i izvansudskih pismena u građanskim ili trgovačkim stvarima („dostava pismena”) i o stavljanju izvan snage Uredbe Vijeća (EZ) br. 1348/2000 (2) tumačiti tako da on isključuje primjenu odredbi nacionalnog prava o povratu u prijašnje stanje u vezi s rokom za pravni lijek ili tako da tuženik ima izbor podnijeti zahtjev prema toj odredbi ili koristiti odgovarajući pravni institut nacionalnog prava?
            
         
      (1)  SL L 12, str. 1. (SL, posebno izdanje na hrvatskom jeziku, poglavlje 19., svezak 3., str. 30.).
   
      (2)  SL L 324, str. 79. (SL, posebno izdanje na hrvatskom jeziku, poglavlje 19., svezak 7., str. 171.).